ສຫລ ວິຕົກ​ ການ​ເຜົາ​ໂຕ​ຕາຍ​​ ຂອງຊາວທິ​ເບ​ດ ຢູ່ຈີນ
ກະຊວງ​ການ​ຕ່າງປະ​ເທດສະຫະລັດ ​ຕົຈມີ​ຄວາມ “ວິຕົກ​ກັງວົນ" ກ່ຽວ​ກັບ​ການເພີ້​ມທະວີຂຶ້ນ​ ໃນການ​ເຜົາ​ໂຕ​ຕາຍ​​​ຂອງຊາວທິ​ເບ​ດ ຢູ່​ໃນ​ປະ​ເທດ​ຈີນ.
ກະຊວງການຕ່າງປະເທດສະຫະລັດກ່າວວ່າ ຕົນມີຄວາມ “ວິຕົກກັງວົນ ແລະເສົ້າໃຈເປັນທີ່ສຸດ” ກ່ຽວກັບການເພີ້ມທະ ວີຂຶ້ນໃນການເຜົາໂຕຕາຍໃນເຂດຂອງຊາວທິເບດ ຢູ່ໃນ ປະເທດຈີນ ແລະນະໂຍບາຍຈຳກັດຮັດ ແຄບຂອງປັກກິ່ງ ເຮັດໃຫ້ຄວາມຕຶງຄຽດຢູ່ໃນຂົງເຂດນັ້ນຮ້າຍແຮງຂຶ້ນ ມີຊາວທິເບດຢ່າງໜ້ອຍ 92 ຄົນ ໄດ້ເຜົາຕົວເອງຕາຍໃນ ພາກຕາເວັນຕົກຂອງຈີນ ນັບຕັ້ງແຕ່ປີ 2009 ເປັນຕົ້ນມາ ພ້ອມທັງອີກ 28 ກໍລະນີ ທີ່ມີລາຍງານວ່າໄດ້ເກີດຂຶ້ນໃນ ເດືອນພະຈິກຜ່ານມານີ້ ແຕ່ພຽງເດືອນດຽວທໍ່ນັ້ນ ການ ເພີ້ມຂຶ້ນທີ່ວ່ານີ້ ບັງເອີນ ໄດ້ເກີດຂື້ນພ້ອມໆກັບການປະ ທ້ວງຕໍ່ຕ້ານຈີນ ແລະການປາບປາມຂອງກຳລັງຄວາມ ປອດໄພ ລັດຖະມົນຕີຊ່ວຍວ່າການກະຊວງການຕ່າງປະເທດສະຫະລັດທ່ານນາງ Maria Otero ກ່າວຢູ່ໃນຖະແຫລງການສະບັບນຶ່ງ ໃນຕອນແລງຂອງວັນພຸດນີ້ວານນີ້ວ່າ ປັກກິ່ງໄດ້ຕອບໂຕ້ຕໍ່ການປະທ້ວງ “ດ້ວຍມາດຕະ ການຕ່າງໆເພີ້ມການຄວບຄຸມທີ່ເຄັ່ງຄັດຢູ່ແລ້ວ ຕໍ່ສິດ ເສລີພາບໃນການນັບຖືສາສະໜາ ສິດເສລີພາບໃນການສະແດງຄວາມຄິດຄວາມເຫັນ ສິດເສລີພາບໃນການໂຮມຊຸມນຸມ ແລະການຄົບຄ້າສະມາຄົມຂອງຊາວທິເບດ ” ໂດຍສະເພາະແລ້ວ ທ່ານນາງກ່າວວ່າ ບັນດາເຈົ້າໜ້າທີ່ສະຫະລັດໄດ້ຮຽກຮ້ອງໃຫ້ຄູ່ຕໍາແໜ່ງຝ່າຍຈີນ ແກ້ໄຂນະໂຍບາຍຕ່າງໆ ເຊັ່ນວ່າ ການຫ້າມປະຕິບັດສາສະໜາກິດຂອງຊາວພຸດທິເບດ ການສີ້ງຊອມຢູ່ຕາມວັດວາອາຮາມຕ່າງໆ ການກັກຂັງໂດຍພະລະການ ການຫາຍສາບສູນໄປ ແລະການໃຊ້ກໍາລັງຕໍ່ບັນດານັກເຄື່ອນໄຫວທິເບດ ທ່ານນາງ Otero ໄດ້ຮຽກຮ້ອງໃຫ້ລັດຖະບານຈີນ “ອະນຸຍາດບັນດານັກຂ່າວ ນັກການທູດ ແລະນັກສັງເກດການອື່ນໆ ເຂົ້າໄປກວດກາແບບບໍ່ມີການຈຳກັດ ຢູ່ໃນເຂດທິເບດ ຂອງຈີນ ” ຊຶ່ງເປັນບ່ອນທີ່ປັກກິ່ງ ໄດ້ຄວບຄຸມຢ່າງເຄັ່ງຄັດ ໃນດ້ານຂ່າວຄາວຕ່າງໆນັ້ນ ທ່ານນາງຍັງຮຽກຮ້ອງໃຫ້ຈີນ "ເປີດການສົນທະນາຫາລືກັບອົງດາໄລລາມະ ຫລືບັນດາຜູ້ຕາງໜ້າຂອງພະອົງ ໂດຍປາສຈາກການຕັ້ງ ເງື່ອນໄຂລ່ວງໜ້າໃດໆ